stanford-oval/wikipedia huggingface dataset:
The Queen Is Dead
תהליך הכתיבה

ג'וני מאר, גיטריסט הלהקה, כתב כמה מהשירים שהופיעו ב-The Queen Is Dead במהלך סיבוב ההופעות של הסמית'ס בבריטניה בתחילת 1985. The Boy with the Thorn in His Side, לפי מאר, היה "קטע מוזיקלי שנכתב ללא מאמץ" במהלך אותה תקופה. מילות השיר הן אלגוריה להתמודדותה של הלהקה עם חוסר הערכה מצד תעשיית המוזיקה. ב-2003 ציין מוריסי כי זהו השיר האהוב עליו של הסמית'ס.
בקיץ 1985 הניח מאר הקלטת דמו של המוזיקה מהשיר Some Girls Are Bigger Than Others בתיבת הדואר של מוריסי, שבתורו הוסיף למוזיקה מילים. בראיונות ציין מאר כי הוא חושב שהמוזיקה בשיר טובה יותר מהמילים.
השירים Frankly Mr. Shankly, I Know It's Over ו-There Is a Light That Never Goes Out נכתבו על ידי מוריסי ומאר ב"מרתון" של כתיבה בסוף אותו קיץ בביתו של מאר. השני, לפי הסברה, הוא פנייה לג'ף טרוויס - מנהל חברת התקליטים של הסמית'ס, Rough Trade. טרוויס תיאר את השיר כ"שיר מצחיק" על "רצונו של מוריסי להיות במקום אחר" והודה כי השורה בשיר על "שירה נוראית" מתייחסת לפואמה שכתב עבור הזמר.
השיר There Is a Light That Never Goes Out כולל מילים שנלקחו מהשיר Lonely Planet Boy של הניו יורק דולס. לפי מאר, "כשניגנו אותו לראשונה חשבתי שזה השיר הכי טוב שאי פעם שמעתי".
מנגינת השיר Never Had No One Ever, שהושלם באוגוסט 1985, התבססה על דמו שמאר הקליט בדצמבר 1984, שבתורו היה מבוסס על השיר I Need Somebody של הסטוג'ס. לפי מאר, "האווירה בשיר הזה די מסכמת את כל האלבום ואת חוויית ההקלטה שלו". מילות השיר מתארות את תחושת חוסר הביטחון של מוריסי ואת ההרגשה כי כבן למשפחת מהגרים הוא איננו בביתו ברחובות מנצ'סטר.
The Boy with the Thorn In His Side, Bigmouth Strikes Again ו-Frankly Mr. Shankly הושמעו לראשונה בהופעה חיה במהלך סיבוב הופעות בסקוטלנד בספטמבר-אוקטובר של אותה שנה, בעוד The Queen Is Dead ו-There Is a Light That Never Goes Out נוגנו במהלך בדיקות הסאונד.
The Queen Is Dead מבוסס על שיר שמאר כתב בנעוריו, בעוד Cemetry Gates (שגיאת הכתיב במקור) היה תוספת מאוחרת לאלבום. מאר לא חשב שמנגינת הגיטרה בשיר הייתה מעניינת מספיק כדי להתפתח לכדי שיר, אך מוריסי לא הסכים עם הטענה כששמע אותו מנגן אותה.
תהליך ההקלטה

האלבום הופק על ידי מוריסי ומאר, בשיתוף עם טכנאי הסאונד סטיבן סטריט איתו עבדו גם על האלבום הקודם, Meat Is Murder. סטריט נזכר, כי "למוריסי, לג'וני ולי היו יחסי עבודה טובים – שלושתנו היינו בערך באותו גיל ואהבנו את אותם דברים, אז כולם הרגישו די רגועים באולפן".
הלהקה סבלה מבעיות שונות עם חברת התקליטים Rough Trade באותה תקופה, אך לפי סטריט, "זה לא פגע בהקלטה כי האווירה באולפן הייתה מאוד בונה".
רוב האלבום הוקלט במהלך חורף 1985 באולפני ג'ייקוב בפרנהאם תחת השם Margaret on the Guillotine.
השיר הראשון מתוך האלבום שהוקלט, במהלך יולי 1985, היה The Boy with the Thorn in His Side. ההקלטה התבצעה באולפן קטן במנצ'סטר והייתה אמורה לשמש כדמו במקור, אך הלהקה חשבה שהיא טובה מספיק כפי שהיא והחליטה לשחרר אותה כסינגל. השיר יצא לחנויות ב-16 בדצמבר 1985 והגיע למקום ה-23 במצעד הסינגלים הבריטי.
באוגוסט 1985 הוקלטו Bigmouth Strikes Again ו-Some Girls Are Bigger Than Others באולפני RAK בלונדון, ואיתם גם רצועות הבי-סייד Asleep ו-Rubber Ring. הזמרת קירסטי מק'קול הקליטה קולות רקע לשיר Bigmouth Strikes Again, אבל מאר חשב שהם נשמעים "מוזר מאוד" והם הוחלפו בגרסה הסופית של האלבום בקולו של מוריסי מנוגן במהירות גבוהה. בעטיפת האלבום ניתן הקרדיט על קולות הרקע ל"אן קוטס" – מחווה למחוז אנקוטס במנצ'סטר.
בשיר Some Girls Are Bigger Than Others המוזיקה נחלשת בתחילת ההקלטה. לפי סטריט, האפקט נעשה באופן מכוון כדי ליצור אשליה של דלת נסגרת ונפתחת מחדש.
השיר Frankly Mr. Shankly היה ניסיון לשחזר את ה"הרגשה" שבשיר Yesterday's Man של סנדי שו, אף על פי ש"זה לא ממש עבד" לפי מאר. לינדה מקרטני הוזמנה לנגן בפסנתר בשיר, אך סירבה להצעה, והקלטה ראשונית של השיר הכוללת חצוצרה נגנזה.
השיר The Queen Is Dead היה אחד האחרונים שהוקלטו. לופ התופים המאפיין אותו הוקלט על ידי מייק ג'ויס וסטיבן סטריט בעזרת סמפלר והוא נפתח בקטע שירה הלקוח מסרטו של בריאן פורבס מ-1962, The L-Shaped Room.
הוצאה

האלבום יצא לאור כחצי שנה לאחר סיום ההקלטות, ביוני 1985, לאחר שבחודש מאי אותה שנה הופץ הסינגל Bigmouth Strikes Again כהקדמה. השיר היה לסינגל היחיד שיצא באופן רשמי מהאלבום. רבים עודדו את הלהקה להוציא גם את השיר There Is a Light That Never Goes Out כסינגל, אך ג'וני מאר רצה להוציא שיר קצבי יותר שיכריז על חזרתה של הלהקה, בדומה ל-Jumpin' Jack Flash של הרולינג סטונז. השיר לא זכה להצלחה משמעותית והגיע למקום ה-26 במצעד הבריטי.
The Queen Is Dead נחשב על ידי רבים לאלבום הטוב ביותר של הסמית'ס. הערבוב בין השפעות ג'אנגל פופ, הפלישה הבריטית, רוקבילי ופאנק רוק נחל הצלחה מיידית בבריטניה ומיצב את הסמית'ס כאחת הלהקות הגדולות במדינה באותה תקופה. מוריסי ומאר, עם זאת, סבורים שדווקא האלבום Strangeways Here We Come שיצא בשנה שלאחר מכן הוא פסגת היצירה של הלהקה.
הצלחה

המגזין רולינג סטון נתן לאלבום ציון של חמישה כוכבים. המבקר מארק קולמן ציין את חוש ההומור של מוריסי ושיבח במיוחד את ביצועיו של הסולן בשיר Cemetry Gates. בסיכום הביקורת כתב, כי "בין אם תאהבו את זה או לא, הבחור הזה הולך להיות בסביבה עוד הרבה זמן".
אתר המוזיקה פיצ'פורק הציב את The Queen Is Dead במקום השישי בדירוג האלבום הטובים ביותר של שנות ה-80. בשנת 2000, הציב המגזין מוג'ו את There Is a Light Than Never Goes Out במקום ה-25 בדירוג 100 השירים הטובים בכל הזמנים שלו, בעוד ערוץ הטלוויזיה 2VH הציב אותו בראש דירוג 500 שירי האינדי הטובים.
ב-2003 הוצב באלבום במקום ה-216 בדירוג 500 האלבומים הגדולים בכל הזמנים של הרולינג סטון, ב-2006 הוא הוכתר לאלבום הבריטי השני הכי טוב על ידי המגזין NME וב-2006 הוא הוצב במקור השלישי ברשימת 40 האלבומים הטובים של שנות השמונים של המגזין Q.
המגזין הבריטי Clash הוסיף את האלבום לרשימת האלבומים הקלאסיים של כל הזמנים בגיליון יוני 2011, בו נכתב כי "זה אלבום ללכת לאיבוד בתוכו. יש בו עומק, מיקוד וכמה מנגינות נהדרות. קל להבין למה האלבום זוכה לחשיבות כה גדולה בקרב מעריצים של הסמית'ס ולמה, עשור לאחר מכן, הוא היה להשפעה מרכזית על כל מה שקשור לבריטפופ".
ב-2012 הציב המגזין Slant את האלבום במקום ה-16 בדירוג האלבומים הטובים של שנות ה-80, בו נכתב כי "ייתכן שלעולם לא יהיה שוב אלבום אינדי רוק טוב כמו The Queen Is Dead".
בשנת 2020 מגזין הרולינג סטון דירג את האלבום במקום ה-113 ברשימת 500 האלבומים הטובים ביותר בכל הזמנים המחודשת.
מוזיקה

השיר There Is a Light That Never Goes Out היה אמור להיות הסינגל המוביל של האלבום, אך לבסוף הוא הוחלף על ידי Bigmouth Strikes Again. הוא זכה להוצאה מאוחרת ב-1992 כסינגל לקידום ההוצאות המחודשות של WEA.
Cemetry Gates היה תגובתו הישירה של מוריסי למבקרים שהאשימו אותו בגנבת טקסטים שנכתבו על ידי כמה מהסופרים האהובים עליו, כמו שילה דלייני ואליזבת סמארט. אוסקר ויילד, שהואשם גם הוא בגנבה ספרותית, מתואר במילות השיר כפטרון של מוריסי. ציטוט של המשורר, "המוכשרים לווים, הגאונים גונבים", נחרט על הוויניל בהוצאה הבריטית של הסינגל Bigmouth Strikes Again.
רשימת השירים

כל השירים נכתבו והולחנו על ידי מוריסי ומאר, למעט Take Me Back to Dear Old Blighty (המופיע בפתיחת השיר The Queen Is Dead), אשר נכתב על ידי איי.ג'יי מילס, פרד גודפרי ובנט סקוט.
| מס' | שם | משך |
| --- | --- | --- |
| 1. | The Queen Is Dead  | 6:24 |
| 2. | Frankly, Mr. Shankly  | 2:17 |
| 3. | I Know It's Over  | 5:48 |
| 4. | Never Had No One Ever  | 3:36 |
| 5. | Cemetry Gates  | 2:39 |
| 6. | Bigmouth Strikes Again  | 3:12 |
| 7. | The Boy with the Thorn in His Side  | 3:15 |
| 8. | Vicar in a Tutu  | 2:21 |
| 9. | There Is a Light That Never Goes Out  | 4:02 |
| 10. | Some Girls Are Bigger Than Others  | 3:14 |
M10

ערך זה עוסק בצביר כדורי. אם התכוונתם לדגם של משחית טנקים, ראו .
| --- | --- |

M10 בצילום של טלסקופ החלל האבל
 נתוני תצפית
 קבוצת כוכבים:  נושא הנחש
 שמות נוספים:  NGC 6254
 מגלה:  שארל מסיה 
 תאריך גילוי:  29 במאי 1764
 סוג:  צביר כדורי
 בהירות נראית:  6.6+
 סיווג מורפולוגי:  VII
 עלייה ישרה:  16ʰ 57ᵐ 08.99ˢ
 נטייה:  ‏57.6″ ‏05′ ‏04°‏-
 מאפיינים פיזיים
 בהירות מוחלטת:  6.6-
 מרחק:  14,300  שנות אור 4,384.35  פארסק
 קוטר:  83 שנות אור
 מסה:  225,000 ☉M
 
M10 (מ-Messier 10, נקרא גם NGC 6254) הוא צביר כדורי בקבוצת הכוכבים נושא הנחש הנמצא במרחק של כ-14,300 שנות אור ממערכת השמש. זהו צביר דחוס למדי עם קוטר קטן יחסית. הצביר ממוקם במרכז הקבוצה, כ-11 מעלות ממזרח לכוכב δ בנושא הנחש וכשלוש מעלות מדרום מזרח לצביר הכדורי M12.
היסטוריה

הצביר התגלה על ידי שארל מסיה בשנת 1764 ותואר על ידיו בקטלוג מסיה כ"ערפילית חסרת כוכבים". רק בשנת 1783 גילה האסטרונום ויליאם הרשל שזהו צביר, ותיאר אותו כ"דחוס במיוחד".
בהירות נראיתו של הצביר היא מדרגה 6.6 וניתן להבחין בו בקלות באמצעות משקפת בה הוא נראה ככתם מעורפל שגודלו כשליש מגודלו של הירח המלא. למעשה, גודלו יותר מכפול, אך מכיוון שרוב מוחלט של כוכביו נמצא במחצית הרדיוס של הצביר, נחוץ טלסקופ מקצועי כדי להבחין בצביר במלואו.
מאפייני הצביר

קוטרו של M10 הוא כ-83 שנות אור, אך בתצפית באמצעות ציוד חובבים נראה שגודלו הוא פחות ממחצית, שכן כמעט כל כוכביו מרוכזים בקוטר של כ-35 שנות אור. מרחקו ממערכת השמש הוא כ-14,300 שנות אור כך שגודלו הזוויתי הוא כ-20 דקות קשת - כשני שלישים מגודלו הזוויתי של הירח המלא. צפיפותו גבוהה במיוחד במרכזו ועד היום התגלו בו 4 כוכבים משתנים בלבד. עוצמת ההארה הכוללת של הצביר היא רק פי 38,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F3.
הערות שוליים

↑  O. Y. Gnedin, H. Mok Lee & J. P. Ostriker: EFFECTS OF TIDAL SHOCKS ON THE EVOLUTION OF GLOBULAR CLUSTERS, THE ASTROPHYSICAL JOURNAL, September 10, 1999, p. 939
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
OSSIM

| --- | --- |

 מפתח:  AlienVault
 גרסה אחרונה:  5.5.1 (26 בפברואר 2018)
 מערכת הפעלה:  לינוקס
 סוג רישיון:  הרישיון הציבורי הכללי של גנו
 קטגוריה:  SIEM
 www.alienvault.com
אוסים (באנגלית: Open Source Security Information Management תעתיק מקוצר: OSSIM) היא מערכת לניהול אירועי אבטחת מידע.
המערכת מבוססת קוד פתוח ופותחה על ידי דומיניק קרג (Dominique Karg), ג'וליו קאסל (Julio Casal) ואלברטו רומן (Alberto Román) בשנת 2003 אך שוחררה באופן רשמי בתאריך 23 בפברואר 2008 (גרסה 1.04).
OSSIM נועדה לסייע לאנליסטים ולמנהלי מערכת בהתמודדות עם איומי אבטחת מידע ופשע מקוון.
ממשק המשתמש וניהול המערכת מתבצע דרך דפדפן האינטרנט ומערכת ההפעלה היא דביאן.
המערכת ניתנת להורדה בקובץ ISO ודרישות המינימום שלה הן זיכרון וירטואלי בנפח 2048 מגה בייט ומעבד בעל שתי ליבות.
הפרויקט מכיל 7.4 מיליון שורות קוד ולו 8 גרסאות:
| גרסה | תאריך שחרור |
| --- | --- |
1.04: 23 בפברואר 2008
2.1: 10 ביולי 2009
3.0: 16 בספטמבר 2011
4.0: 17 ביולי 2012
5.0: 20 באפריל 2015
5.3: 2 באוגוסט 2016
5.4: 28 ביוני 2017
5.5.1: 26 בפברואר 2018
רכיבי מערכת

במערכת OSSIM מותקנים מספר כלים:
PRADS - מערכת לניתוח תעבורת רשת ופרוטוקולי תוכנה ותקשורת.
OpenVAS - תוכנת קוד פתוח, המשמשת לסריקה ואיתור פגיעויות ברשתות מחשבים.
Suricata - מערכת למניעת חדירות המנתחת תעבורה בזמן אמת ומדווחת על פעולות חשודות.
Tcptrack - מערכת המציגה רשימה מפורטת של כל תהליכי ה-TCP המחוברים ואלה הנמצאים במצב האזנה.
Nagios - מערכת לניטור שרתים, מתגים, ויישומי רשת.
OSSEC - מערכת לגילוי חדירות מבוססת מחשב מארח - בוחנת שינויים בקובצי מערכת ההפעלה של מחשב או התקן בודד, עוקבת אחר אירועים ופעולות חשודות ומדווחת עליהם למנהל המערכת.
Snort - מערכת למניעת חדירות המנתחת תעבורה בזמן אמת ומדווחת על פעולות חשודות.
Munin - כלי ניהול תהליכי מערכת ההפעלה ורשת.
ראו גם

SIEM
IBM
Arcsight
מערכת למניעת חדירות
אבטחת מידע
Bet You Wanna

| --- | --- |
כרזת השיר
כרזת השיר
 שיר בביצוע בלאקפינק בהשתתפות קארדי בי
 מתוך האלבום The Album
 יצא לאור:  2 באוקטובר 2020
 תאריך הקלטה:  2020
 סוגה:  קיי-פופ
 שפה:  אנגלית
 אורך:  2:39
 חברת תקליטים:  YG • אינטרסקופ
 כתיבה:  כותבים שונים
 הפקה:  בראון, מר פרנקס, פארק
"Bet You Wanna" (בעברית: "מתערב/ת שאת/ה רוצה") הוא שיר שהוקלט על ידי להקת בנות הקיי-פופ הדרום קוריאנית בלאקפינק, ביחד עם הראפרית האמריקאית קארדי בי, מתוך אלבום האולפן השני של הלהקה, The Album. השיר יצא לאור ב-2 באוקטובר 2020, על ידי חברות התקליטים אינטרסקופ רקורדס ו-YG אנטרטיינמנט, ביחד עם שאר שירי האלבום.
רקע וכתיבה

ב-29 בספטמבר 2020 השיר הוזכר לראשונה על ידי קארדי בי בטוויטר שלה. עם יציאתו, חשפה קארדי בי כי היא נאבקה בדחף שלה לא לקלל בשירים והצהירה באופן רשמי כי "ממש קשה לי לשיר בתים ושירים בלי לנבל את הפה שלי ובלי להזכיר בהם מילות גנאי". לכן, היא דיברה על כך שתצא גרסה מורחבת של השיר, בה כן יהיו מילות גנאי וניבולי פה.
לאחר שהותקפה על ידי מעריצים בטוויטר, היא הבהירה כי המעריצים הופך את "היחסים עם האמנים למוזרים מאוד" וכי היא כבר קיבלה תשלום עבור הבית שלה.
הצלחה

ביום הראשון לצאתו, השיר צבר 4.713 מיליון השמעות בספוטיפיי והפך לשיר השני מהאלבום שהצליח לצבור כמות השמעות שכזו ביממה אחת בלבד. השיר השני שהצליח לעשות זאת, היה הסינגל השלישי מהאלבום "Lovesick Girls", שעשה זאת עקב יציאת וידאו קליפ נלווה שעזר בקידום שלו ברחבי העולם.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 25 |  |
|  אוסטרליה | מצעד הסינגלים האוסטרלי | 42 |  |
|  אירלנד | מצעד הסינגלים האירי | 43 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 1 |  |
|  ארצות הברית | מצעד שירי העולם הדיגיטליים | 25 |  |
|  הממלכה המאוחדת | מצעד הסינגלים הבריטי | 62 |  |
|  ולוניה | אולטראטופ 40 | 32 |  |
|  יפן | יפן הוט 100 | 99 |  |
|  מלזיה | RIM | 4 |  |
|  ניו זילנד | המצעד הניו זילנדי הרשמי | 4 |  |
|  סינגפור | RIAS | 4 |  |
|  סקוטלנד | מצעד הסינגלים הסקוטי | 94 |  |
|  פורטוגל | מצעד הסינגלים הפורטוגזי | 45 |  |
|  קוריאה הדרומית | סירקל צ'ארט | 34 |  |
|  קנדה | קנדה הוט 100 | 58 |  |
הערות שוליים

↑  קארדי בי, ג'ונתן דקארט, מלאני פונטנה, ראיין טדר, סטיבן פרנקס, טדי פארק, טומי בראון, טורא
1 2  Cardi B on Instagram: “Turn on please me ,but don’t ever play me .Check out “ bet you wanna “ @blackpinkofficial ft me ! Who is into kpop? Let me know under…”, Instagram (באנגלית)
1 2  Try the TIDAL Web Player, listen.tidal.com (באנגלית)
↑  Aleia WoodsPublished: October 2, 2020, Cardi B Features on Blackpink’s New Song “Bet You Wanna”: Listen, XXL Mag (באנגלית)
↑  Cardi B struggled to rap PG lyrics on collaboration with Blackpink, Capital (באנגלית)
↑  HipHopDX- https://hiphopdx.com, Cardi B Admits She Struggled Keeping Blackpink Collaboration 'Bet You Wanna’ Lyrics Clean, HipHopDX, ‏2020-10-02
↑  Chris Murphy, Blackpink’s Debut Album, The Album, Is Here With Surprise Cardi B Track, Vulture, ‏2020-10-02 (באנגלית)
1 2  Spotify Charts, www.spotifycharts.com
↑  BLACKPINK – ‘Lovesick Girls’ M/V
1 2  Bet You Wanna (feat. Cardi B), נבדק ב-2020-10-05
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz work: ec5748c9-9f3e-4466-a7cd-e552dbbbe1f6
H to He, Who Am the Only One

H to He, Who Am the Only One הוא האלבום השלישי של להקת הרוק המתקדם הבריטית, ואן דר גראף ג'נרייטור. האלבום יצא בשנת 1970.
במהלך הקלטת האלבום, עזב הבסיסט ניק פוטר את הלהקה. לאחר מכן, הועלתה הצעה שקלידן הלהקה יו בנטון, ינגן בגיטרת בס בשני שירים באלבום שלא הסתיימו ולהמשך ההקלטות, ניגן בנטון חלק מתפקידי הבס על הקלידים וחלק בעצמו על גיטרה בס. באלבום זה, גם מתארח הגיטריסט רוברט פריפ מלהקת קינג קרימזון בשיר "The Emperor In His War Room".
האלבום כולל כמה התייחסויות לפיזיקה מודרנית: "H to He" מתייחס ל"מיזוג של גרעיני מימן להיווצרות גרעין הליום". התייחסות אחרת היא בשיר האחרון Pioneers Over c (ה-c משמעותו מהירות האור).
ב-2005, יצא האלבום מחדש על רימסטר, ובו שתי רצועות בונוס. הראשונה שבהם היא יצירה בשם "Squid" אשר בוצעה בהופעות. אך גרסה זו, היא גרסת אולפן שהייתה אמורה להיכנס לאלבום Pawn Hearts. הרצועה השנייה, היא גרסה מוקדמת לשיר "The Emperor In His War Room".
עטיפת האלבום עוצבה על ידי רוג'ר דין אשר נודע בעבודתו עם להקת יס.
רשימת שירים

כל השירים נכתבו והולחנו על ידי פיטר האמיל (למעט היכן שמצוין אחרת).
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Killer (פיטר האמיל, ג'אדג' סמית', יו בנטון)   | 8:24 |  |  |  |  |  |  |  |
| 2. | House With No Door  | 6:37 |  |  |  |  |  |  |  |
| 3. | The Emperor In His War Room  | 8:15 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Lost  | 11:17 |  |  |  |  |  |  |  |
| 2. | ‏.Pioneers Over c (פיטר האמיל, דייוויד ג'קסון)   | 12:42 |  |  |  |  |  |  |  |
| משך כולל: | משך כולל: | 47:15 |  |  |  |  |  |  |  |
↑  "The Emperor", "The Room"
↑  "The Dance in Sand and Sea", "The Dance in the Frost"
| רצועות בונוס (2005)> מס' | רצועות בונוס (2005)> שם | רצועות בונוס (2005)> משך | רצועות בונוס (2005)>  | רצועות בונוס (2005)>  | רצועות בונוס (2005)>  | רצועות בונוס (2005)>  | רצועות בונוס (2005)>  | רצועות בונוס (2005)>  | רצועות בונוס (2005)>  |
| --- | --- | --- | --- | --- | --- | --- | --- | --- | --- |
| 1. | ‏Squid 1" / "Squid 2" / "Octopus (הוקלט לאלבום Pawn Hearts)   | 15:24 |  |  |  |  |  |  |  |
| 2. | The Emperor in His War Room (גרסה ראשונית)   | 8:50 |  |  |  |  |  |  |  |
| משך כולל: | משך כולל: | 1:11:29 |  |  |  |  |  |  |  |
ביצוע

פיטר האמיל - שירה, גיטרה אקוסטית ופסנתר בשיר "House With No Door"
יו בנטון - אורגן האמונד, אורגן פריסה ואורגנים אלקטרוניים, פסנתר, מתנד, שירה, גיטרת בס בשירים "House With No Door" ו-"Pioneers Over c."
גאי אוונס - תופים, טימפאני, כלי הקשה
דייוויד ג'קסון - סקסופון, חליל צד, שירה
ניק פוטר - גיטרת בס בשירים "Killer", "The Emperor In His War Room", "Lost", ו-"The Emperor in His War Room" (גרסה ראשונית)
רוברט פריפ - גיטרה חשמלית בשיר "The Emperor in His War Room"
Best of You

Best of You (בעברית: הטוב ביותר שלך) הוא סינגל שהוקלט על ידי המוזיקאי אנדי גרמר, ביחד עם הזמרת-יוצרת האמריקאית אל קינג, מתוך אלבום האולפן השמיני שלו, Black. השיר יצא לאור ב-20 בפברואר 2020, על ידי חברת התקליטים אס-קורב רקורדס, כסינגל שלא מתוך אלבום.
השיר הגיע למקום ה-39 במצעד השירים הדיגיטליים.
רקע וכתיבה

השיר נכתב על ידי אנדי גרמר, ג'ייק טורי, יוהאן קרלסון וסטיב ג'יימס והופק על ידי יוהאן קרלסון. השיר הוא שיר מסוגת הקאנטרי, המאפיין שירים נוספים שהוציאו אנדי גרמר ואל קינג במהלך הקריירה שלהם. במקור, הגרסה עם קינג היא גרסת רמיקס. עטיפת הסינגל היא מעין גלויה בה ניתן לראות שתי כפות ידיים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.
הצלחה

השיר הגיע בשיאו למקום ה-39 במצעד השירים הדיגיטליים של בילבורד ובכך היה לשירה הראשון של קינג מאז השיר "Fooled Around and Fell in Love", שהוציאה שנה קודם לכן עם מירנדה למברט, שהצליח להיכנס למצעד. השיר נשאר במצעד במשך שבוע אחד בלבד.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 39 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בפברואר 2020 | הזרמת מוזיקה • הורדה דיגיטלית | אס-קורב |  |
הערות שוליים

↑  אנדי גרמר, ג'ייק טורי, יוהאן קרלסון, סטיב ג'יימס
1 2 3 4 5 6 7  Andy Grammer (Ft. Elle King) – Best of You (Remix) (באנגלית), נבדק ב-2020-07-01
1 2  Elle King, Billboard
1 2  Best of You (with Elle King), נבדק ב-2020-07-01
| אל קינג |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Love Stuff • Shake the Spirit |  |
| מיני-אלבומים | The Elle King EP • In Isolation |  |
| סינגלים | "Ex's & Oh's" • "Under the Influence" • "America's Sweetheart" • "Good Girls" • "Wild Love" • "Shame" • "Best of You" • "Drunk (And I Don't Wanna Go Home)" • "Worth a Shot" |  |
| השתתפות בסינגלים | "Different for Girls" • "Not Easy" |  |
| ערכים קשורים | Rob Schneider |  |
Don't Cha

"Don't Cha" הוא שיר שנכתב על ידי באסטה ריימס וסי-לו גרין, והופק על ידי סי-לו גרין. הפזמון הוא אינטרפולציה של השיר "Swass", שנכתב ובוצע על ידי סר מיקס-א-לוט (אנ'). השיר הוקלט ופורסם במקור על ידי טורי אלאמז (אנ'), זמרת הליווי לשעבר של צמד ההיפ הופ האמריקאי, אאוטקאסט. לאחר הצלחה קלה וחוסר שביעות רצון מיוניברסל רקורדס, אלאמז ויתרה על זכויותיה על השיר. יוניברסל הציעה את השיר ללהקת הדאנס האמריקאית, הפוסיקט דולז. הלהקה הקליטה מחדש את "Don't Cha", בשיתוף פעולה עם באסטה ריימס, והוציאה אותו כסינגל מוביל מאלבום האולפן הראשון שלהם, PCD.
מיקומי שיא

|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 2 |  |
|  ארצות הברית | מצעד שירי ה-R&B/היפ-הופ | 53 |  |
|  ארצות הברית | מצעד השירים הקצביים | 20 |  |
גרסת הפוסיקט דולז

הפוסיקט דולז הוציאו, בשיתוף פעולה עם באסטה ריימס, את גרסתם לשיר ב-19 באפריל 2005.
הגרסה של הפוסיקט דולז זכתה לביקורות חיוביות ממבקרי המוזיקה, שרבים מהם הדגישו אותה כרצועה בולטת מהאלבום PCD; עם זאת, חלק ממבקרי המוזיקה מתחו ביקורת על הופעתו של באסטה ריימס בשיר. השיר זכה להצלחה מסחרית, והגיע, בשיאו, למקום השני בבילבורד הוט 100, ולמקום הראשון במצעד שירי הדאנס קלאב ומצעד 100 שירי הפופ. מחוץ לארצות הברית, "Don't Cha" עמד בראש המצעדים ב-15 מדינות. ווידאו קליפ נלווה לשיר בוים על ידי פול האנטר והציג את הקבוצה עושה פעילויות שונות, כולל קפיצה על טרמפולינה ומרוצי דראג בג'יפים.
נכון לנובמבר 2022, גרסה זו הושמעה למעלה מ-393 מיליון פעמים ביוטיוב, ו-434 מיליון פעמים בספוטיפיי.
גרסת הפוסיקט דולז > נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| אוסטריה (IFPI Austria) | זהב | 15,000 |
| בלגיה (BEA) | זהב | 25,000 |
| דנמרק (IFPI Danmark) | פלטינה | 8,000 |
| גרמניה (BVMI) | פלטינה | 300,000 |
| ניו זילנד (RMNZ) | זהב | 5,000 |
| שוודיה (GLF) | זהב | 10,000 |
| שווייץ (IFPI Switzerland) | זהב | 20,000 |
| הממלכה המאוחדת (BPI) | פלטינה | 915,000 |
| ארצות הברית (RIAA) | פלטינה | 3,000,000 |
רינגטונים
| ארצות הברית (RIAA) | פלטינה | 1,000,000 |
גרסת הפוסיקט דולז > היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| ארצות הברית | 19 באפריל 2005 | להיט רדיו עכשווי, הורדת מוזיקה, רדיו עכשווי קצבי | A&M רקורדס, אינטרסקופ רקורדס |  |
| ארצות הברית | 26 באפריל 2005 | ויניל 12 אינץ', תקליטור | A&M רקורדס, אינטרסקופ רקורדס |  |
| ארצות הברית | 26 ביולי 2005 | הורדת מוזיקה, מקסי תקליטור | A&M רקורדס, אינטרסקופ רקורדס |  |
| אוסטרליה | 22 באוגוסט 2005 | מקסי תקליטור | יוניברסל מיוזיק גרופ |  |
| גרמניה | 29 באוגוסט 2005 | מקסי תקליטור | יוניברסל מיוזיק גרופ |  |
| גרמניה | 5 בספטמבר 2005 | ויניל 12 אינץ', תקליטור | יוניברסל מיוזיק גרופ |  |
| הממלכה המאוחדת | 5 בספטמבר 2005 | מקסי תקליטור | פולידור רקורדס |  |
| צרפת | 19 בספטמבר 2005 | תקליטור | יוניברסל מיוזיק גרופ |  |